m4Social

IA: Una mirada de futur. Introducció a la Intel·ligència Artificial (IA) en la gestió associativa
2024-07-10 10:00 - 13:00 (Europe/Madrid) | Barcelona
L’Espai Torre Jussana en col·laboració amb m4social organitza aquesta jornada per oferir una introducció pràctica i accessible a les aplicacions de la Intel·ligència Artificial (IA) en el context de la gestió de les associacions. Aquesta sessió està dirigida a membres de juntes directives, gestors d’associacions i qualsevol persona interessada en conèixer com la IA pot millorar i facilitar les tasques diàries dins d’una associació. Tindrà lloc el 10 de juliol de 10h a 13h a l’Espai Línia.
Inscripcions aquí
Programa:
10h Benvinguda
10:05h Ponència inaugural “La Intel·ligència Artificial (IA) com a element de millora de la gestió associativa”, a càrrec de Maite López Sánchez
10:45h Xerrada “Els camins de la IA en la gestió associativa. Una visió realista del seu potencial”, a càrrec de Pedro Alvarez
11:30h Pausa i esmorzar
12h Presentació d’eines i exemples pràctics “Parlant amb la IA: Com interactuar amb les eines d’IA i obtenir resultats”, a càrrec de Carlos Guadián
13h Tancament

Trobada anual del Col·laboratori Catalunya
2024-07-05 | Hub Social, c/Girona 34, interior, Barcelona, 08010, Espanya
El Col·laboratori Catalunya, una iniciativa impulsada per la Generalitat de Catalunya i la Fundació i2CAT, tanca el curs amb la seva trobada anual el divendres 5 de juliol, de 9 a 17.30 h, al Hub Social de la Fundació Bofill a Barcelona.
Durant el curs 2023-2024, prop de 400 persones han participat en les sis sessions del cicle Temps de Col·laboratoris compartint projectes i iniciatives de Transformació Social Digital i han posat de manifest el potencial innovador del treball conjunt de la quàdruple hèlix: la societat civil; l’administració ; l’acadèmia i el món empresarial.
La jornada del 5 de juliol està oberta tant a participants de sessions anteriors com a persones interessades a conèixer el Col·laboratori Catalunya. Els assistents podran conèixer el funcionament de la nova plataforma de gestió, dinamització i networking digital dissenyada amb el programari lliure Decidim. La jornada comptarà també amb sessions de treball per detectar conjuntament els reptes més importants que marcaran el treball de Col·laboratori Catalunya durant el pròxim curs.
Programa:
09:30h – Recepció d’assistents
10:00h – Dinàmica per trencar el gel
10.15h – Empoderar les persones per innovar
-Sr. Artur Serra, director adjunt de la Fundació i2CAT
10.30h – Benvinguda institucional
-Sr. Sergi Figuerola, director de la Fundació i2CAT
-Sra. Liliana Arroyo, directora general de Societat Digital de la Generalitat de Catalunya
10.45h – Presentació de la plataforma digital del Col·laboratori Catalunya
-Sra. Marta Martorell, directora de l’àrea de Tecnologies de la Societat Digital, Fundació i2CAT
11.00h – Decidim: Funcionalitats i usos comunitaris innovadors
-Sr. Arnau Monterde, director de Serveis d’Innovació Democràtica de l’Ajuntament de Barcelona
-Sr. Nil Homedes, president de l’Associació Decidim i tècnic de Participació Digital de la Fundació Ferrer i Guàrdia
11:30h – Votacions reptes
11:45h – Pausa cafè i networking
12:15h – Dinàmica de cocreació: Cap a la definició de reptes comuns
14:00h – Dinar de networking
15:00h – Criteris per al treball col·laboratiu i de suport als reptes identificats
-Sr. Ricard Faura, cap d’Inclusió i Capacitació Digital de la Generalitat de Catalunya
15:30h – Full de ruta
16:00h – Cloenda de la jornada
Mes informació i inscripcions.

Jornada temps de Col·laboratoris Regió Metropolitana
2024-07-04 | Hub Social, c/Girona 34, interior, Barcelona, 08010, Espanya
El Col·laboratori Catalunya, una iniciativa impulsada per la Generalitat de Catalunya i la Fundació i2CAT, organitza la jornada “Temps de col·laboratoris: Impulsant la innovació social digital en l’àmbit local”, que tindrà lloc al Hub Social de la Fundació Bofill a Barcelona, el dijous 4 de juliol de 9 a 17.30 h, amb el suport del Pla Estratègic Metropolità.
La jornada, reuneix per primer cop agents d’innovació social de la regió metropolitana de Barcelona amb l’objectiu de connectar-los i compartir casos d’èxit de projectes a escala local per donar resposta a reptes sobre habitatge i joventut. Amb aquesta jornada, es vol articular un espai de debat i cocreació que permeti impulsar un nou col·laboratori a la regió metropolitana.
El cicle Temps de col·laboratoris neix de la voluntat de la Direcció General de Societat Digital de la Generalitat de Catalunya d’apropar la innovació social digital a la societat, i a la seva quàdruple hèlix, per aplicar les tecnologies digitals de manera efectiva, millorar-ne la gestió, promoure la participació ciutadana i fomentar el desenvolupament local i la col·laboració interinstitucional.
Programa de la sessió:
09:00 a 09:30 h – Recepció d’assistents
09:30 a 9:50 h – Benvinguda a la jornada
09:50 a 10:05 h – Parlaments institucionals
-Representant de la Fundació Bofill
-Elisenda Alamany, vicepresidenta Internacional i Metròpolis digital a l’Àrea Metropolitana de Barcelona
-Liliana Arroyo i Moliner, directora General de Societat Digital de la Generalitat de Catalunya
10:05 a 10:15 h – Presentació Col·laboratori Catalunya
-Rafel Nualart, project manager del programa Col·laboratori Catalunya a la Fundació i2CAT
10:15 a 11:15 h – Cercle Obert: Partitures de la innovació, metodologies que ens apropen al canvi
–Nadala Fernández, directora de producció i responsable de relacions institucionals. Fundació Èpica la Fura dels Baus
–Bàrbara Outeiro, responsable d’Innovació Oberta a Suara Cooperativa
–Bàrbara Mitats, responsable de programes de formació i recerca a Salut Mental Catalunya
-Moderat per Carlota Zabaco, coordinadora del Barcelona Aging and Longevity Lab (BALL) del Parc Sanitari Pere Virgili
11:15 a 12:15 h – Cercle Obert: Ritmes i acords d’èxit innovadors, projectes i experiències per a la transformació social-digital.
–Toni Codina, director general de Fundació iSocial
–Mª Luisa García Castellano, tecnòloga a la Fundació Ciutat Viladecans
–Albert González, co-fundador de VTools
–Eurídice Cabañes, co-directora d’ArsGame
-Moderat per Gerard Sentís, coordinador del projecte m4Social de la Taula d’entitats del Tercer Sector Social de Catalunya
12:15 a 13:00 h – Descans, cafè i dinàmica
13:00 a 14:30 h – Espais participatius
-Col·laboratori de la Regió Metropolitana
-Habitatge
-Jove
14:30 a 15:30 h – Dinar de networking
15:30 a 16:00 h – Conclusions i agraïments
16:00 a 17:30 h – Visites a 3 espais referents en Innovació Social Digital de la Regió Metropolitana
-Citilab, a Cornellà de Llobregat
-Canòdrom, a Barcelona
-SuaraLAB, a Barcelona
Més informació i inscripcions.

Presentació de l'estudi "La tecnologia com a eina de connexió social"
2024-07-01 11:00 - 12:30 | Barcelona
Aquesta jornada buscarà entendre el paper de la tecnologia com a eina de connexió social, aportant una mirada analítica a les oportunitats i barreres que ofereix i reflexionant sobre la seva capacitat d’impacte en l’aparició i la prevenció del sentiment de soledat no desitjada.
L’esdeveniment començarà amb la benvinguda institucional del Sr. José Luis Escrivá, ministre per a la Transformació Digital i de la Funció Pública a Espanya, acompanyat pel Sr. Miguel Carballeda, president del Grup Social ONCE. Comptarem amb la presència de la Sra. Matilde Fernández, presidenta de l’Observatori SoledadES, Sr. Juan Miguel Márquez, subdirector de l’Observatori Nacional de Tecnologia i Societat, i, de la Sra. Joy González, consultora de Fresno, the right link que compartirà els principals descobriments a la llum del dit estudi.
La jornada s’emmarca en l‘Estudi sobre Joventut i soledat no desitjada a Espanya, presentat el febrer del 2024. En el qual es va comprovar que, malgrat el fort efecte de la digitalització en la forma de relacionar-se de la societat, especialment entre les persones joves, no s’observa una correlació entre la freqüència d’ús de les xarxes socials i el sentiment de soledat. En canvi, les relacions socials presencials sí que són més freqüents entre joves que no pateixen soledat que aquells que sí que la senten, especialment les relacions d’amistat. És a dir, la soledat no desitjada no ve propiciada per les relacions en línia, sinó per la desaparició de les relacions presencials.
L’acte es podrà seguir en línia fent la inscripció a través del següent formulari d’inscripció.

European Social Services Conference
2024-06-26 - 2024-06-28 | Flanders Meeting and Convention Centre, Koningin Astridplein 20, 2018 Antwerpen, Bèlgica, Antwerpen, Bèlgica, Bèlgica
La Conferència Europea de Serveis Socials (ESSC) és l’esdeveniment insígnia anual de la Xarxa Social Europea (ESN), la xarxa líder de serveis socials públics a Europa. L’ESSC és el fòrum públic de pràctiques i polítiques de benestar social més gran d’Europa.
L’acte serà l’oportunitat perquè els decisors de les autoritats públiques, les organitzacions del tercer sector, els professionals dels serveis socials, els proveïdors de solucions tecnològiques i els investigadors puguin compartir i intercanviar els seus coneixements i experiències amb companys d’arreu d’Europa i altres regions del món.
Una delegació de la Taula d’entitats del tercer sector social de Catalunya assistirà al congrés i a més, el responsable de M4Social a la Junta directiva, Xavier Trabado, presentarà l’estudi ‘Radar d’algoritmes i processos de decisió automatitzada per a l’accés als drets socials de la ciutadania a Catalunya‘ elaborat per la Taula i KSNET.
Inscripcions aquí.

Jornada “SimbiòTIC: on som, com avancem”
2024-06-20 09:15 - 12:30 | Hub Social, c/Girona 34, interior, Barcelona, 08010, Espanya
M4Social i SinergiaTIC, impulsores del projecte SimbiòTIC finançat amb fons europeus, organitzen aquesta jornada per debatre sobre la importància de les dades a les entitats socials i valorar les experiències d’èxit en entitats socials que ja utilitzen SinergiaCRM en el seu dia a dia. A més, la trobada servirà per actualitzar l’estat del projecte SimbiòTIC amb les entitats que s’estan incorporant en l’ús d’aquest CRM a més d’esbossar horitzons de futur que permetin consolidar i ampliar les seves possibilitats. Tindrà lloc al Hub social (Girona, 34 interior) el dijous 20 de juny 2024 a partir de les 9.15h.
Inscripcions aquí.
Programa:
9.15h Acreditacions
9.45h Benvinguda, a càrrec de Roger Civit, director de la Taula d’Entitats del Tercer Sector Social de Catalunya
10h Xerrada “Les dades a les entitats socials”, a càrrec de Judith Membrives i Llorens, responsable de polítiques digitals de Lafede.cat
10.30h SimbiòTIC: on som, com avancem, a càrrec de Gerard Sentís, responsable de m4Social i Jaume Albaigès, director de SinergiaTIC.
10.45h Taula d’experiències amb entitats usuàries de SinergiaCRM

Margi Vilarrubia, responsable de Sistemes Informàtics, seguretat i dades a la Fundació Esclerosi Múltiple
Alba Pedrós, responsable d’aliances i comunicació a la Fundació Marianao
Gemma Creixell, tècnica de comunicació de la Fundació Jubert Figueras
Modera: David Lladó, tècnic de SimbiòTIC

11.30h Torn obert de preguntes
12h Conclusions i nous horitzons, a càrrec de Xavier Trabado, referent de m4Social a la Junta Directiva de la Taula d’Entitats del Tercer Sector Social de Catalunya
12.15h Refresc al pati

Drets digitals de la infància i joventut en situació de vulnerabilitat
2024-06-18 10:00 - 12:00 | Barcelona
La Fundació Ferrer i Guàrdia organitza la tercera edició de l’estudi ParticipaTIC, que tindrà lloc el proper 18 de juny de 10 a 12h en línia, que se centrarà en la identificació i l’anàlisi dels drets digitals de la infància, l’adolescència i la joventut en situació de vulnerabilitat.
El seu objectiu és crear un espai de debat i reflexió on experts i professionals comparteixin idees, inquietuds i experiències, generant propostes d’ acció per defensar els drets digitals de la infància i adolescència en situació de vulnerabilitat.
La trobada es dividirà en dues parts. En la primera part de la sessió, es presentarà el projecte ParticipaTIC 2024 i els principals resultats i aprenentatges de l’edició 2023, per tal d’emmarcar algunes línies clau per al debat. A continuació, hi haurà dos espais de debat entre professionals que es desenvoluparan de manera paral·lela: el grup 1 reflexionarà col·lectivament sobre el paper de l’entorn digital en el desenvolupament i els impactes sobre l’educació, el joc, la cultura i el lleure. En el grup 2 es reflexionarà col·lectivament sobre l’impacte de l’entorn digital en els drets de participació, la identitat i la privacitat.

L'impacte de la transformació digital de la feina en els col·lectius més vulnerables
2024-06-13 08:00 - 2024-07-04 17:00 | Caixa Forum Macaya, Pg. de Sant Joan, 108, Barcelona, Barcelona, 08037, Espanya
L’accelerada expansió d’internet, les tecnologies TIC i la intel·ligència artificial estan canviant la feina que fan les persones, des d’on la fan i com la fan. Aquest cicle analitza com la transformació digital de la feina impacta en diferents sectors i en els col·lectius més vulnerables de la nostra societat.

La salut de la transparència a les administracions públiques de Catalunya
2024-06-11 09:30 - 14:00 | Palau Robert, Passeig de gràcia, 107, Barcelona, 08008, Espanya
La jornada sobre la salut de la transparència a les administracions públiques de Catalunya, organitzada per la Direcció General de Bon Govern, Innovació i Qualitat Democràtiques, tindrà lloc durant el matí del dia 11 de juny al Palau Robert. Es podrà assistir-hi presencialment o seguir-la en línia.
El primer bloc estarà dedicat a la transparència a l’Administració de la Generalitat i el Registre de grups d’interès de Catalunya, amb l’exposició per part de l’equip de la Subdirecció General de Transparència i Grups d’Interès de dades sobre l’evolució del dret d’accés a la informació pública, els resultats de l’avaluació de publicitat activa i el retiment de comptes de les activitats d’influència dels grups d’interès. Per acabar aquesta part, es plantejaran les necessitats i possibles millores en les polítiques de transparència i comptarem amb una valoració final per part del Síndic de Greuges.
El segon bloc estarà dedicat al present i futur de la Xarxa de Governs Oberts de Catalunya, amb una taula rodona sobre la salut de la transparència als locals. Hi participaran membres de diverses diputacions, de l’Associació Catalana de Municipis i del Consorci d’Administració Oberta de Catalunya.

Exploratori: benestar digital, com promoure pràctiques que mantenen l'equibiri ideal entre tecnologia i benestar?
2024-06-05 17:30 - 20:00 | FabLab Te, Avinguda de la Ràpita, 43, Amposta, Tarragona, 43870
Equitat Digital impulsa un nou exploratori abans d’entrar a la recta final del curs: Exploratori: benestar digital, com promoure pràctiques que mantenen l’equibiri ideal entre tecnologia i benestar?
Amb l’objectiu de parlar sobre quines són aquelles pràctiques que garantiran l’equitat i que aprofitaran el potencial de la tecnologia que s’ha posat a l’abast dels centres. Anirà de la mà de l’Alba Castellví, cofundadora de benestardigital.info, qui assessora municipis en la creació i dissenys de plans de benestar digital, i en Ramón Arnó, impulsor de www.lafamiliadigital.es, advocat especialista en aspectes jurídics de l’entorn digital indagarem sobre quin és el marge d’actuació de l’actual marc regulador i quines són les possibilitats d’aplicació a les aules.

Webinar “Injustícia racial, discriminació i biaixos en la intel·ligència artificial dins de l'administració pública"
2024-05-28 13:30 - 14:30 | Barcelona
El pròxim dimarts 28 de maig de 13h a 14:30h tindrà lloc el webinar “Injustícia racial, discriminació i biaixos en la intel·ligència artificial dins de l’administració pública”.
En el marc del projecte europeu EU-Belong, aquest seminari s’iniciarà amb una introducció a la intel·ligència artificial, seguida de dues intervencions sobre la relació de la IA amb els drets humans i la intersecció entre els drets digitals i l’antiracisme. Finalment, hi haurà una taula rodona, on es fomentarà l’intercanvi d’opinions entre les ponències, seguit d’un espai per respondre preguntes.
Inscripcions aquí.

Jornada "Temps de Col·laboratoris. Impulsant la innovació social digital en l'àmbit local”
2024-05-28 | Factoria Cultural Coma Cros, Carrer de Sant Antoni, 1, Salt, Girona, Salt, Girona, 17190
El Col·laboratori Catalunya organitza aquesta jornada el pròxim dimarts 28 de maig a las 9:00h a la Factoria Cultural Coma Cros, Salt (Girona).
L’objectius és descobrir iniciatives d’èxit d’Innovació Social Digital al territori i conèixer persones innovadores.
En la primera part de la sessió, es presentarà l’efecte Col·laboratori a través de l’exposició de 5 casos d’èxit de projectes d’innovació social digital en diferents àmbits com l’educació, el turisme o la salut. Seguidament, es presentarà un projecte pilot de retransmissió en directe de continguts immersius per a persones amb mobilitat reduïda.
La segona part de la jornada oferirà un espai de cocreació guiat per generar un mapatge col·lectiu en el qual, les persones assistents, podran aportar el seu coneixement del territori per identificar iniciatives, projectes, institucions i espais d’interès per al foment de la innovació social digital i la generació de sinergies. Finalment, després d’un dinar de networking es farà una visita a la Factoria Cultural Coma Cros per conèixer el seu funcionament i les iniciatives que acull.
Inscripcions aquí.

Barcelona Cybersecurity Congress.
2024-05-21 - 2024-05-23 | Recinte Gran Via de Fira de Barcelona, Av. Joan Carles I, 64, L'Hospitalet de Llobregat, Barcelona, Barcelona, 08908
El Barcelona Cybersecurity Congress (BCC), que se celebrarà del 21 al 23 de maig al Recinte Gragitalitzaciogn Via de Fira de Barcelona, donarà a conèixer tot tipus de solucions per construir un món digital més segur.
L’esdeveniment, organitzat per Fira de Barcelona en col·laboració amb l’Agència de Ciberseguretat de Catalunya, inclourà una zona d’exposició i comptarà amb més de 60 persones ponents que reflexionaran sobre el futur de la ciberseguretat i donaran a conèixer les tendències mundials i les noves regulacions en relació amb aquesta matèria.
Més informació.

Aplicació de la IA per detectar i prevenir la pobresa energètica
2024-05-14 | Caixa d’Enginyers – Barcelona – Via Laietana, Via Laietana, 39, Ciutat Vella, Barcelona, Barcelona, 08003
L’objectiu de la jornada, que tindrà lloc el proper dimarts 14 de maig a les 17.30 h en format híbrid (presencial a Via Laietana, 39 de Barcelona i online), és conèixer experiències en curs i intercanviar idees a l’entorn de l’aplicació de la Intel·ligència Artificial als reptes de la pobresa energètica derivats de la crisi energètica i el canvi climàtic.
Després d’un contextualització des de l’àmbit social, energètic, tecnològic i des de l’enginyeria, es parlarà sobre el projecte Climate Ready Barcelona (CR- BCN) i les eines digitals que vol desenvolupar per a donar suport a la ciutadania i a les administracions en l’adaptació i la mitigació dels efectes, en la ciutadania més desafavorida, del canvi climàtic i la crisi energètica associada.
L’acte es conclourà amb la participació de Sònia Fuertes, comissionada d’Acció Social de l’Ajuntament de Barcelona i Carles Campuzano, conseller de Drets Socials de la Generalitat de Catalunya.
En acabar s’oferirà un espai de networking per a l’intercanvi d’idees i experiències amb els ponents i representants polítics per generar sinergies i promoure la col·laboració perquè els i les professionals de l’enginyeria puguin aplicar els seus coneixements tècnics de manera socialment responsable, davant del canvi climàtic i la crisi energètica derivada.

Webinar sobre comunicació interpersonal i estils relacionals
2024-04-25 18:00 - 19:30 | Virtual
La iniciativa Proyectos de Impacto Social (PDIS) organitza un webinar gratuït sobre comunicació interpersonal i estils relacionals, que se celebrarà el 25 d’abril a les 18h. El curs en línia vol impulsar la millora de les estratègies de comunicació en projectes d’impacte social. Així, durant la sessió es compartiran recursos per promoure la comunicació efectiva en els equips i amb l’entorn, potenciar les habilitats de lideratge i millorar la gestió de conflictes. També es farà una aproximació al model Bridge, que descriu 4 estils relacionals i fiacilita pautes clares i específiques per comunicar-se.
Més informació i inscripcions en aquest enllaç.

XIII Jornades RDI TIC Salut Social
2024-04-25 09:00 - 17:00 | Universitat de Vic – Universitat Central de Catalunya, Carrer de la Sagrada Família, 7, Vic, Barcelona, 08500
Un any més arriben les Jornades RDI TIC Salut Social. Sota el títol ‘Construint inclusió amb la IA als serveis socials’, permetran explorar com la intel·ligència artificial està ajudant a resoldre les necessitats socials de la ciutadania. L’acte comptarà amb la presència de representants dels serveis socials, del món acadèmic i del teixit industrial i a través de conferències, taules rodones i bones pràctiques, promourà un debat sobre com avançar cap a una societat més inclusiva. La presidenta de la Taula d’entitats del Tercer Sector Social de Catalunya, Francina Alsina, participarà en una de les taules de debat ‘Necessitats socials de la ciutadania i estat de la transformació digital’.
També es presentaran els avenços de l’Agència d’Atenció Integrada Social i Sanitària.
L’acte, que se celebrarà el pròxim 25 d’abril al Paranimf de la Universitat de Vic – Universitat Central de Catalunya entre les 9 i les 17h, es podrà seguir de forma presencial o en línia.
Les places són limitades. Inscriu-t’hi!

Festival x l’Equitat Digital
2024-04-18 15:30 - 20:30 | Hub Social, c/Girona 34, interior, Barcelona, 08010, Espanya
La Fundació Bofill impulsa una nova edició del Festival x l’Equitat Digital el pròxim 18 d’abril de 15:30 a 20:30h.
L’objectiu es aprendre a promoure l’equilibri en línia i garantir el benestar digital dels infants a tot arreu: als centres, a les llars, i a la comunitat. També crear un espai en xarxa entre els diferents actors de l’ecosistema, on conèixer què diu l’evidència i compartir solucions per afrontar els riscos i empoderar els estudiants i la comunitat docent a defensar-se autònomament i proactiva de tots aquests i celebrar que una digitalització educativa més humana sí que és possible.
La jornada crida a descobrir com el Regne Unit ha esdevingut un territori pioner en l’aposta per la recerca sobre la protecció de la infància als entorns digitals i la promoció d’oportunitats en clau de benestar. S’ha regulat l’ús del telèfon mòbil, però sabem que el repte va més enllà, i s’abordaran quines són les qüestions que queden per resoldre que garanteixen el benestar digital dels estudiants de Catalunya.
Més informació i inscripcions.

Impulsant la innovació social digital en l’àmbit local
2024-04-16 10:00 - 15:00 | Epicentre, centre de visitants del Geoparc Mundial UNESCO Orígens, Passeig del Vall, 13, Tremp, Lleida, Lleida, 25620
El Col·laboratori Catalunya, una iniciativa promoguda per la Generalitat de Catalunya i la Fundació i2CAT, organitza la jornada “Temps de col·laboratoris: Impulsant la innovació social digital en l’àmbit local”, que tindrà lloc al municipi de Tremp, el dimarts 16 d’abril, de 10h a 15h a l’Epicentre Geoparc de Tremp.
En la primera part de la sessió, es presentarà l’efecte Col·laboratori a través de l’exposició de projectes d’innovació social digital desenvolupats a terres pirinenques en territoris com ara Sort, Tremp, La Seu d’Urgell, la Vall d’Aran, la Vall de Boí i el Pont de Suert, però també a d’altres comarques com el Solsonès i el Berguedà.
Seguidament, la jornada oferirà un espai de cocreació guiat, on es generarà un mapatge col·lectiu en el qual les persones assistents podran aportar el seu coneixement del territori, identificant iniciatives, projectes, institucions i espais d’interès per al foment de la innovació social digital i la generació de sinergies.
Més informació i inscripcions.

Polítiques i tecnologies per a la democràcia participativa
2024-04-11 10:00 - 12:15 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Vols aprofundir en el futur de la participació ciutadana i els reptes de l’era digital? El proper 11 d’abril, la iniciativa Capital Europea de la Democràcia, organitza a la Sala Margarita Salas del Canòdrom – Ateneu d’Innovació Digital i Democràtica la jornada ‘Polítiques i tecnologies per a la democràcia participativa. Mirades globals de la plataforma Decidim, la qualitat democràtica i la inclusió’, on s’aprofundirà entorn del dret a la participació, els drets digitals, l’escletxa tecnològica i la inclusió en la participació.
Alhora, es debatrà sobre els processos participatius híbrids i la importància de la transparència, la qualitat democràtica i la garantia de l’accés a la participació en el conjunt de les persones participants d’un procés.
PONENTS

Óscar Romero, director d’Informació de la Comissió de Compromís Cívic de Nova York
Carla Rocha, responsable del desplegament de Brasil Participa
Carol Romero, coordinadora de desenvolupament de Decidim, Localret

L’acte estarà moderat per Arnau Monterde, director d’Innovació Democràtica de l’Ajuntament de Barcelona.
Les inscripcions ja estan obertes en aquest enllaç.

IV Congrés de Competències Digitals.
2024-04-10 | Virtual
L’esdeveniment té l’objectiu de reflexionar i debatre al voltant d’un seguit de qüestions clau relacionades amb l’àmbit digital i inclourà conferències, taules rodones i diferents tallers pràctics i virtuals.
El Congrés és una iniciativa conjunta del Departament d’Empresa i Treball de la Generalitat de Catalunya, Barcelona Activa, Blanquerna – Universitat Ramon Llull i la Universitat Oberta de Catalunya i, aquesta edició, compta amb el suport d’Eurecat.
Més informació.

‘De l'Administració Digital a l'Administració Intel·ligent’
2024-03-13 15:00 - 17:00 | Barcelona
L’Administració Oberta de Catalunya impulsa la taula rodona ‘De l’Administració Digital a l’Administració Intel·ligent’, que tindrà lloc dimecres 13 de març de 16 a 18h en format online. L’objectiu de la jornada és analitzar quins són els reptes de l’Administració pública intel·ligent i del seu personal directiu; debatre com involucrar i empoderar digitalment la ciutadania i identificar com el personal directiu públic ha d’impulsar l’Administració intel·ligent.
Inscripcions aquí.

Seminari de presentació dels resultats de l’estudi de l’Observatori de les Bretxes Digitals
2024-03-06 08:30 - 11:30 | Centre Esplai al Prat de Llobregat (Barcelona)., Carrer del Riu Anoia, 42, 08820 El Prat de Llobregat, Barcelona, Barcelona, Barcelona, 08820, Espanya
Fundesplai organitza el primer seminari de presentació dels resultats de l’estudi de l’Observatori de les Bretxes Digitals (OBD) el pròxim dimecres 6 de març de 09.30 a 12.30 a l’aula Àgora de Centre Esplai al Prat de Llobregat (Barcelona).
L’OBD pretén ser una eina clau per mesurar i entendre les desigualtats en l’accés, l’ús i l’apropiació de les tecnologies de l’informació i la comunicació (TIC) a l’Estat espanyol.
L’acte comptarà amb la presència de professionals vinculades a l’àmbit de la recerca i també de professionals del Tercer Sector i l’administració pública, com Gerard Sentís, coordinador de m4Social, que participarà a la taula rodona ‘La investigación en el Tercer Sector, retos y desafíos’. Amb totes elles es farà un exercici de debat i revisió dels resultats obtinguts i de la necessitat d’incorporar els processos de recerca a la pràctica diària de les entitats del Tercer Sector centrades en l’alfabetització digital de persones en risc d’exclusió social.
Inscriu-t’hi!

Open Data Day 2024
2024-03-05 - 2024-03-06 | Ca l’Alier, C/ de Pere IV, 362, Sant Martí, Barcelona, Barcelona, 08019
Iniciativa Barcelona Open Data impulsa l’Open Data Day 2024, un esdeveniment anual que busca promoure el coneixement de dades obertes a escala mundial, el pròxim 6 de març a l’espai Ca l’Alier. Sota el títol ‘Projectes i estratègies de publicació i reutilització de dades obertes per una ciutat neta, endreçada, segura, amigable i accessible’, s’abordarà el repte de la seguretat, la coexistència d’usos i el manteniment de l’espai compartit que són les ciutats i municipis. També es donaran a conèixer els valors socials que aporten les dades obertes i com amb elles és possible aconseguir un espai públic amigable.
L’Open Data Day és una iniciativa a escala mundial que se celebra des de fa 11 anys i on grups d’arreu del món creen esdeveniments locals com els del dia 6 i utilitzen les dades obertes per crear aplicacions, visualitzacions, publicar anàlisis i impulsar que s’obrin les dades.
Inscriu-t’hi!

Barcelona Woman Acceleration Week 2024
2024-03-05 08:00 - 2024-03-07 16:00 | DFactory Barcelona, Carrer 27, 10-16, Sector BZ, Polígon industrial de Zona Franca Barcelona, Barcelona, Barcelona, 08040, Espanya
El Consorci de la Zona Franca de Barcelona i la Fundació Incyde organitzen la quarta edició de la BWAW (Barcelona Woman Acceleration Week), que se celebrarà els dies 5, 6 i 7 de març a DFactory Barcelona i s’emetrà per streaming a través de la seva pàgina web.
Aquesta iniciativa neix l’any 2021 amb l’objectiu d’avançar en la igualtat de gènere, la participació plena i la igualtat d’oportunitats de la dona en l’activitat econòmica d’àmbit local i global.
Imprescindible inscripció prèvia.

m4Social al MWC 2024
2024-02-29 11:00 - 13:00 | Fira Barcelona Gran Via, v. Joan Carles I, 64, L'Hospitalet de Llobregat, Barcelona, 08908, Espanya
Des de la Taula d’entitats del Tercer Sector Social de Catalunya, a través de m4Social i en col·laboració amb l’European Social Network (ESN), organitzem una nova jornada al Mobile World Congress (MWC) el 29 de febrer entre les 12 i les 14h. Aquest cop posarem el focus en els riscos i oportunitats que presenta la intel·ligència artificial en relació amb la garantia dels drets socials. Per aprofundir-hi, es presentaran dos informes, es compartiran experiències i bones pràctiques d’entitats socials i es promourà un debat obert per conèixer com les administracions gestionen aquest nou paradigma.
L’acte està obert només a les federacions de la Taula del Tercer Sector que, prèviament, hagin sol·licitat l’acreditació corresponent.
Programa:
12:00h Benvinguda
– Sra. Francina Alsina, presidenta de la Taula d’entitats del Tercer Sector Social de Catalunya.
– Sr. Alfonso Lara Montero, director de la European Social Network.
– Sr. Francesc Fajula, CEO de la Fundació Mobile World Capital Barcelona.
– Il·lma. Sra. Maria Eugènia Gay, segona tinenta d’alcaldia i àrea de Drets Socials, Cultura, Educació i Cicles de Vida de l’Ajuntament de Barcelona.
– Hble. Sr. Carles Campuzano, conseller de Drets Socials de la Generalitat de Catalunya.
12.20h Presentació de l’informe ‘Radar d’algoritmes d’IA i processos automatitzats per a l’accés als drets socials de la ciutadania de Catalunya’, a càrrec del Sr. Romén Adan, politòleg i coautor de l’estudi (KSNET).
12:30h Presentació de l’informe ‘Hacia un uso responsable de los algoritmos: métodos y herramientas para su auditoría y evaluación’ (Observatorio MWCapital), a càrrec del Dr. Juan Ignacio Criado Grande, professor titular de la Universidad Autónoma de Madrid i Director del Lab ITGesPub Innovación, Tecnología y Gestión Pública.
12.45h – 13:30h Els reptes de l’ús de la IA a l’Administració Pública
– Sra. Rosa Maria Fumàs, responsable del Pla de Transformació Digital dels Serveis Socials Bàsics, Generalitat de Catalunya.
– Sra. Sònia Fuertes, comissionada d’Acció Social, Ajuntament de Barcelona.
– Sr. Jose Luis Prieto Rivera, director gerent Agencia de Servicios Sociales y Dependencia, Junta de Andalucía.
– Sr. Juan Ignacio Criado Grande, professor titular de la Universidad Autónoma de Madrid i Director del Lab ITGesPub Innovación, Tecnología y Gestión Pública.
Modera: Sr. Alfonso Lara Montero, director de la European Social Network.
13:30 – 14:15h Intel·ligència artificial per a una millor acció social
– Sra. Pilar Rodríguez, adjunta a gerència i directora de la Unitat Operativa Sociosanitària de l’Associació Benestar i Desenvolupament (ABD), entitat membre de la Federació Catalana de Drogodependències.
– Sr. Jesús Hernández, director AccesibilidadEU i director Accesibilidad e Innovación de la Fundación ONCE.
– Sra. Dúnia Roselló, directora de Comunicació i Màrqueting de Suara Cooperativa.
– Sr. José Antonio Ondiviela Garcia, dir. Industry Government – Cities – Western Europe – Microsoft; dir. WW Observatory for Attractive Cities for talent.
– Sr. Cesar Buenadicha, cap de la Unitat de Discovery de BID Lab.
Modera: Sr. Gerard Sentís, responsable del projecte m4social de la Taula d’entitats del Tercer Sector Social de Catalunya
14:15h Tancament
L’acte es podrà seguir per streaming a través de la web del MWC Barcelona i de les xarxes de @m4Social i @MWCapital.

La dada en les entitats socials, un actiu estratègic
2024-02-15 15:00 - 17:00 | Virtual
La dada i la seva correcta governança prenen cada cop més importància en el món d’avui, també a les entitats socials, les quals poden disposar d’un gran volum de dades. L’ús de les dades, tant en suport digital com en els diversos formats dels documents, fa que sigui relativament fàcil la pèrdua de dades, l’absència d’interacció o la duplicitat.
Aquest webinar, organitzat conjuntament per Enginyers Voluntaris i la Taula d’Entitats del tercer Sector Social de Catalunya, a través del projecte m4Social, està orientat a membres dels òrgans de direcció d’entitats socials, així com als diversos col·lectius de professionals relacionats amb l’acció social.
No serà una sessió tècnica, sinó pragmàtica: s’exposaran casos on es podrà veure com unes dades ben estructurades i fiables aporten valor en les seves anàlisis i en la gestió i operatives que se’n deriven.
La inscripció prèvia és imprescindible.

El talent femení en l’ecosistema digital de Catalunya: vivències i oportunitats a Santa Bàrbara
2024-02-09 09:00 - 13:00 | SmartCentre de Santa Bàrbara, Carrer Mare de Déu de Montserrat, 28, Santa Bàrbara, Tarragona, 43570, Espanya
Amb l’objectiu de promoure i donar visibilitat al talent i al lideratge de la dona en l’àmbit de les tecnologies de la informació i la comunicació, neix el “Cicle DonaTIC. El talent femení en l’ecosistema digital de Catalunya: vivències i oportunitats”, gràcies a la col·laboració de les iniciatives Col·laboratori Catalunya, impulsada per la Generalitat de Catalunya i la Fundació i2CAT, i l’Oficina Accelera Pime per entorns rurals Secartys/Sinergia.
En aquesta nova sessió del cicle, l’SmartCentre de Santa Bàrbara presentarà el Necesser TIC, una campanya pensada per trencar amb els estereotips de gènere. L’objectiu és desplegar el concepte del Necesser TIC a tota Catalunya i que, mitjançant el canvi de perspectiva en l’ús d’aquest objecte, es promogui la visibilitat del poder de la dona i les seves capacitats en el sector TIC.
Inscripcions aquí.

Sessió informativa "Programa Plans de Transformació Digital"
2024-02-08 15:00 - 16:00 | Virtual
El 8 de febrer a les 16h, m4Social, el projecte d’innovació social de la Taula, en col·laboració amb Enginyers Voluntaris i Fundació migranodearena, organitza una sessió informativa en línia sobre el programa ‘Plans de Transformació Digital’, que aquest 2024 engega la seva quarta edició.

L’objectiu de la sessió, dirigida als equips directius de les entitats socials, és donar a conèixer els detalls i el funcionament del programa perquè la seva organització se’n pugui beneficiar i gaudir de l’acompanyament professional d’una persona voluntària, especialista en estratègia digital i d’organització, que les ajudarà a avançar cap a la transformació digital i a adoptar la innovació en el seu model i entorn de treball, des d’un punt de vista estratègic.
Inscripcions aquí

La Febrerada
2024-02-02 08:00 - 2024-02-03 01:00 | BLOC4BCN, Carrer de la Constitució, 19, Barcelona, Barcelona, 08014, Espanya
El 2 de febrer tindrà lloc la segona edició de la Febrerada, la trobada festiva i de reflexió de l’Economia Social i Solidària (ESS) de Barcelona. L’objectiu és generar un espai de trobada de diferents iniciatives per compartir reptes i avançar en la consolidació de l’ESS de manera coordinada i, alhora, visibilitzar que aquest ecosistema ja és una realitat a la ciutat.
La jornada es dividirà en dos moments: un espai matinal de reflexió a Bloc4BCN, de 9.30h a 14h, amb ponències inspiradores; una conversa sobre tecnologia i digitalització que comptarà amb la participació de m4Social; una visita i explicació del futur equipament BLOC4BCN, i un dinar de germanor. També inclourà un vespre i nit de festa a Paral·lel 62 de 19.30h a 00.59h, amb la programació d’un podcast en directe i concerts d’artistes amb l’objectiu d’obrir i apropar l’ESS a tota la ciutadania, en especial a la població jove.
L’accés a Paral•lel 62 serà lliure i gratuït, només cal inscripció prèvia per a l’espai del matí i per al programa dirigit per Anna Pacheco, que té aforament limitat per necessitats tècniques de l’espai.
La Febrerada s’emmarca en l’acord de ciutat per l’Estratègia de l’economia social i solidària a Barcelona 2030.
Programa.
Inscripcions.

L'impacte social de la tecnologia en l'àmbit de l'hàbitat
2024-01-23 11:00 - 12:00 | Virtual
És evident que la intel·ligència artificial (IA) està revolucionant el món empresarial actual. De fet, cada cop més, les decisions són preses per algoritmes sense la participació activa d’una persona.
L’existència d’aquestes màquines intel·ligents ens fa plantejar-nos preguntes com: fins a quin punt són justos aquests sistemes d’IA? Prenen aquests algoritmes millors decisions que les persones? On posem el límit sobre el que ha de ser decidit per una màquina i el que no? És això ètic?
ACCIÓ, l’agència pública per a la competitivitat de l’empresa catalana, organitza una sessió virtual on es farà una revisió de l’ètica aplicada a la IA, es parlarà del seu significat i del seu origen. També, es comentaran quins punts de fricció “ètics” s’estan donant en els sistemes d’IA actuals amb exemples reals. Finalment, es compartirà una guia que ajudarà a definir l’ètica per als sistemes d’IA.
